**Հիմնավորում**

«Ռեզիդենտ կազ­­­­մա­կերպության կամ անհատ ձեռնարկատիրոջ կողմից Հայաստանի Հանրապետություն ներմուծված ակցիզային հարկով հարկման ենթակա ապրանքները արտահանելու դեպքում ներմուծման ժամանակ վճարված ակցիզային հարկի գումարի փոխհատուցման կարգը, չափը և ժամկետները սահմանելու մասին» և Հայաստանի Հանրապետության կառավարության 2017 թվականի հոկտեմբերի 5-ի N 1257-Ն որոշման մեջ լրացում կատարելու մասին» ՀՀ կառավարության որոշումների նախագծերի վերաբերյալ

1. **Իրավական ակտի անհրաժեշտությունը (նպատակը).** Նախագծերի նպատակը ՀՀ հար­­կա­յին օրենսգրքի 101-րդ հոդվածի 3-րդ մասով սահմանված՝ ռեզիդենտ կազ­­­­մա­կեր­պության կամ անհատ ձեռնարկատիրոջ կողմից Հայաստանի Հանրապե­տու­թյուն ներ­մուծ­ված ակցիզային հար­­կով հարկման ենթակա ապրանք­­ներն արտահանելու դեպքերում ներ­մուծ­ման ժամանակ վճար­­ված ակցիզային հարկի գումարները հարկ վճարողներին փոխհատուցելու (վերա­դարձ­նելու) ընթացակարգերի սահմանումն է:
2. **Կարգավորման հարաբերությունների ներկա վիճակը և առկա խնդիրները.** ՀՀ Ազգա­յին Ժողովի կող­մից 2022 թվա­կանի նոյեմբերի 24-ին ընդուն­­ված` «Հայաստանի Հանրա­պե­տու­թյան հար­կա­յին օրենսգրքում փոփոխություններ և լրացումներ կատարելու մասին» ՀՕ-454-Ն ՀՀ օրենքով սահմանվել են ռեզիդենտ կազ­­­­մա­կերպության կամ անհատ ձեռ­նար­կատիրոջ կողմից Հայաս­տանի Հանրապետություն ներմուծված ակցիզային հարկով հարկ­ման ենթակա ապրանք­ներն արտահանելու դեպքում ներմուծման ժամանակ վճարված ակցի­զա­յին հարկի գումարի փոխ­­հատուցման կարգավորումներ:

Ընդ որում, սահմանվել է, որ «Բաց թողնում՝ ներքին սպառման համար» մաքսային ընթա­ցա­կարգով կամ ԵՏՄ անդամ պետություններից Հայաստանի Հան­րա­պե­տության տարածք ԵՏՄ ապրանքի կարգավիճակ ունեցող՝ ակցիզային հարկով հարկման ենթակա ապրանքներ ներ­մու­ծած ռեզիդենտ կազմակերպության կամ անհատ ձեռնարկատիրոջ կող­մից այդ ապրանք­ները Հայաստանի Հանրապետության տարածքից «Արտահանում» մաք­սա­յին ընթացակարգով արտա­­­­հանելու կամ Հայաստանի Հանրապետության տարածքից ԵՏՄ անդամ պետություն արտա­­­հանելու դեպքում արտահանված ապրանքների համար ներմուծման ժամա­նակ վճարված *ակցի­զային հարկի գումարը փոխհատուցվում է Կառավարության սահ­մա­նած կարգով, չափով և ժամ­կետներում*:

Խնդիրն այն է, որ վերոնշյալ դրույթի կիրառության համար Հայաստանի Հանրապե­տու­թյուն ներմուծված ակցիզային հար­­կով հարկման ենթակա ապրանք­­ներն արտահանելու դեպ­քե­րում ներմուծման ժամանակ վճար­ված ակցիզային հարկի գումարների փոխհատուցման կարգ, չափ և ժամկետներ սահ­ման­ված չեն:

1. **Առկա խնդիրների առաջարկվող լուծումները.** Նախագծերով առաջարկվում է սահ­մա­նել ՀՀ ներմուծված ակցիզային հար­կով հարկման ենթակա ապրանք­­ներն արտահանելու դեպ­քե­րում ներմուծման ժամանակ վճար­ված ակցիզային հարկի գումարների փոխհատուցման կարգ, չափ և ժամկետներ: Մասնավորապես, նախագծով առաջարկվում է սահմանել, որ՝
2. Հայաստանի Հանրապետության տարածք ներմուծված՝ ակցիզային հարկով հարկման ենթակա ապրանքները ՀՀ տարած­քից արտահանելու դեպքում փոխհատուցվում է արտա­հան­վող ապրանք­ների համար ներ­­մուծման ժամանակ վճարված ակցիզային հարկի ամբողջ գումարը,
3. հումքի գծով նախագծով առաջարկվող կարգի համաձայն փոխ­հա­տուց­­ված ակցիզային հարկի գումարի չափով պակասեցվում են ակցի­­զային հարկի գումարի փաս­տացի փոխհատուց­ման օրը ներառող հաշվետու ժամա­նա­կա­շր­ջանի համար հարկային մարմին ներ­­կայացվող՝ ԱԱՀ-ի և ակցիզային հարկի միասնական հաշ­վար­կով հաշվանցման (պակասեց­ման) ենթակա ակցի­զային հարկի գումարները,
4. հումքի գծով փոխ­հա­տուց­ված ակցիզային հարկի գումարի և հարկային մարմին ներ­կա­յաց­վող՝ ԱԱՀ-ի և ակցիզային հարկի միասնական հաշ­վարկով հաշվանցման (պակասեց­ման) ենթակա ակցիզային հարկի գումարների դրական տար­­բերության չափով ակցիզային հարկ վճարողին առաջադրվում են ակցիզային հարկի գծով հար­կային պարտավորություններ,
5. հաշվանցման (պակասեց­ման) ենթակա ակցիզային հարկի գումար­­ների՝ սահմանված կարգով և ժամկետներում պակասեց­ում չկատարելը ՀՀ հարկային օրենս­գրքի 403-րդ հոդվածի կիրառության իմաստով համարվում է հարկային հաշվարկում հարկի գումարը պակաս ցույց տալ,
6. ակցիզային հարկի գումարների փոխհատուցման համար ակցիզային հարկով հարկման ենթակա ապրանքներ ներմուծած հարկ վճարողն էլեկ­տրո­­­նային եղանակով հարկային մարմին է ներկայացնում դիմում,
7. հարկային մարմինը երեք աշխատանքային օրվա ընթացքում ուսումնասիրում է դիմու­մում նշված փաստաթղթերի` օրենսդրությամբ սահմանված պահանջներին համա­պա­տաս­խա­­նու­­թյունը, կազմում է եզրակացություն և մեկ աշխատանքային օրվա ընթացքում ներկայացնում է ՀՀ ֆինանսների նախարարություն, իսկ ՀՀ ֆինանսների նախարարությունը, ստանալով եզրա­­­­­կա­ցու­թյունը, երեք աշխատանքային օրվա ընթացքում իրականացնում է վճարված ակցի­զային հարկի գումարների փոխհատուցումը` ակցի­­զա­յին հարկի գումարը մուտքագրելով միաս­նա­կան հաշվին,
8. ակցիզային հարկով հարկման ենթակա ապրանքներ ներմուծած հարկ վճարողի կող­մից այդ ապրանք­ները Հայաստանի Հան­րապետության տարածքից «Արտա­հա­նում» մաքսային ընթա­­ցա­կարգով արտահանելու կամ Հայաս­տանի Հանրապետության տարածքից ԵՏՄ անդամ պետու­­­­թյուն արտահանելու դեպքում  Հայաստանի Հանրապետության կառավարության կողմից սահ­ման­ված կարգով դուրս գրվող փաստաթուղթը պետք է պարունակի նաև ներմուծման հայ­տա­րարագրի ամսաթիվը և համարը, իսկ ապրանքների անվանումները և չափման միավորները պետք է լրացվեն այդ ապրանքների ներմուծման հայտարարագրերում լրացված անվանումներին և չափման միավորներին համապատասխան:
9. **Կարգավորման առարկան.** Նախագծերի կարգավորման առարկան ռեզիդենտ կազ­մա­կերպության կամ անհատ ձեռնարկատիրոջ կողմից Հայաստանի Հանրապետություն ներ­մուծ­ված ակցիզային հարկով հարկման ենթակա ապրանք­ներն արտահանելու դեպքերում վճարված ակցիզային հարկի գումարի փոխ­հա­տուց­ման հետ կապված հարա­բե­րու­թյուն­ներն են:
10. **Նախագծերի մշակման գործընթացում ներգրավված ինստիտուտները և անձինք.** Նախագծերը մշակվել է ՀՀ ֆինանսների նախարարության կող­­մից:
11. **Իրավական ակտի կիրառման դեպքում ակնկալվող արդյունքը.** Նախագծերի ընդուն­­­­­­­­­­­­­ման արդ­յուն­­քում ակնկալվում է սահմանել ռեզիդենտ կազ­­­­մա­կերպության կամ անհատ ձեռնար­կա­տի­րոջ կողմից Հայաստանի Հանրապե­տու­թյուն ներմուծված ակցիզային հար­կով հարկման ենթակա ապրանք­­ներն արտահանելու դեպքերում ներմուծման ժամանակ վճար­ված ակցիզային հարկի գումարի փոխհատուցման ընթացակարգ (կարգ, չափ և ժամկետներ):

Միաժամանակ, նախագծի ընդունումը լրացուցիչ ֆինանսական միջոցների անհրա­ժեշ­տու­­թյուն չի պահանջում, իսկ դրա ընդուն­­մամբ պայմանավորված՝ պե­տա­­կան բյուջեի եկա­­մուտ­­­ների էական նվա­­զե­­ցում կամ ծախ­­­­սերի ավելա­ցում տեղի չի ունենա:

1. **Կապը ռազմավարական փաստաթղթերի հետ. Հայաստանի վերափոխման ռազ­մա­վա­րու­թյուն 2050, Կառավարության 2021-2026 թվականների ծրագիր, ոլորտային և/կամ այլ ռազ­մավարություններ․**

Նախագիծը բխում է Կառավարության 2021-2026 թվականների ծրագրի 6.8-րդ «Հար­կա­­բյու­ջետային քաղաքականություն» մասով սահմանված քաղաքականության ուղղու­թյուն­ներից, ըստ որի՝

* Հարկաբյուջետային քաղաքականության հիմնական նպատակը պետական ֆինան­սա­կան համակարգի բարձր արդյունավետությունն է: Դրան հասնելու նպատակով Կառա­վա­րու­թյունը շարունակելու է հարկային քաղաքականության այնպիսի բարեփոխումներ, որոնք նպաս­տելու են բիզնես միջավայրի մրցունակության բարձրացմանը և միաժամանակ պետա­կան բյու­ջեով սահմանված հարկային եկամուտների ապահովմանը:
* Կառավարության կողմից իրականացվող հարկային քաղաքականությունն ուղղված է լինելու տնտեսության ներդրումային գրավչության բարձրացմանն ու տնտեսական ակտի­վության մակարդակի բարելավմանը՝ դրանով իսկ ստեղծելով կայուն նախադրյալներ արտա­հան­ման և երկարաժամկետ տնտեսական աճի, հանրային բարիքի վերաբաշխման և հար­կա­բյու­ջետային կայունության ամրապնդման համար: